Akken qqaren:«ɣilleɣ zzwaǧ d ilelucn a ziɣ d ibaɛucn»,ad d-naf deg tugniwinn-agi, tameṭṭut d tin id-sugnen,liḥala-s ɣef yiḥulfan-ines, d tin i wumi ur yeɛǧib ara zzwaǧ, ur tufi ara iman-is akken tebɣa, acku ɣedren-tt imawlan-is imi muddent i win ur tebɣi ara, ay-agi yegla-as-d s yir tamɛict, d waṭas n wugguren niḍen, tufa-d belli axxir-as ad tkess ulli neɣ ad teqqim ur baba-s, akken ahat ad as-id-iṣṣuḥ xir, win ukked ad tbennu zzwaǧ-is ɣef lssas iǧehden s lemqadra, lefhama, lemɛacra d lḥemmala, ger-as d wergaz-is.